Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 976/12/8808	Rožňava, 14.1.2013
EEČ : 2-67-11-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Rožňava
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v Dobšinej, okres XXXXX, a inde, ako otec dcér XXXXX, nar. 24.09.1993, a XXXXX, nar. 19.01.1996, za obdobie od 01.05.2010 až doposiaľ, okrem obdobia od 07.06.2011 do 11.12.2011, kedy bol evidovaný v evidencii uchádzačov o zamestnanie, úmyselne neprispieval pravidelne mesačne na ich výživu, hoci rozsudkom Okresného súdu Karviná, sp. zn. 40 Nc/181/2007 zo dňa 06.03.2009, bol zaviazaný prispievať na XXXXX po 700,- Kč mesačne a na XXXXX po 400,- Kč mesačne matke XXXXX, v dôsledku čoho jej za uvedené obdobie dlhuje na výživnom sumu vo výške  najmenej 823,63 € (20.800,- Kč),  

lebo zanikla trestnosť činu
Odôvodnenie:
Uznesením vyšetrovateľa OR PZ, Odboru kriminálnej polície, Oddelenia všeobecnej kriminality v Rožňave, sp. zn. ORP-402/OVK-RV-2012 zo dňa 25.10.2012, bolo vznesené obvinenie XXXXX za prečin zanedbania povinnej výživy podľa § 207 ods. 1,3 písm. b) Tr. zák., na tom skutkovom základe, ako je to uvedené vo výrokovej časti tohto uznesenia. 
V priebehu vyšetrovania obvinený XXXXX dňa 22.10.2012 uhradil dlžné výživné matke svojich dcér XXXXX. 
XXXXX potvrdila, že obvinený dlžné výživné uhradil v plnej výške, ako aj to, že v dôsledku neplnenia vyživovacej povinnosti obvineným dcéry núdzou netrpeli a bolo o nich riadne postarané. 	
Podľa § 86 písm. a) Tr. zák. trestnosť činu zanedbania povinnej výživy (§ 207  Tr. zák.) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
	Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 
	Vzhľadom k tomu, že obvinený XXXXX dodatočne splnil svoju vyživovaciu povinnosť a splnil tak podmienky ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Lenďák
prokurátor